चित्तौड़गढ़: विश्व हिंदू परिषद के अंतर्राष्ट्रीय कार्यकारी अध्यक्ष डॉ. प्रवीण तोगड़िया ने कहा कि देश की सरकार को जेहादी नेटवर्क समाप्त करने के लिए जेहादियों एवं उनके समर्थकों के विरूद्ध मृत्युदंड जैसा कड़ा कानून बनाना चाहिए। डॉ. तोगड़िया ने यहां विश्व हिंदू परिषद के तत्वावधान में आयोजित त्रिशूल दीक्षा कार्यक्रम में कहा कि इस्लाम के नाम पर जेहाद सीखने एवं सिखाने वालों से कड़ाई से निपटने के लिए केन्द्र व राज्य सरकारें मृत्युदंड का प्रावधान करे और साथ ही पुलिस को कड़े कदम उठाने के लिए और ज्यादा अधिकार दिये जाए।